Ўзбекистон Реепубликасига коронавируснинг кириб келиши
ва тарқалишининг олдини олиш юзасидан чора-тадбирлар дастурини
тайёрлаш бўйича республика махсус комиссиясининг
2020 йил 6 майдаги 21-сон йиғилиш баёнига
2-илова

Пандемия шароитида меҳмонхона хизматларини ташкил қилиш бўйича
ВАҚТИНЧАЛИК ЙЎРИҚНОМА

1. Умумий қоидалар
2. Мазкур вақтинчалик йўриқнома мехмонхоналар учун ўз хизматларини ташкил этишда пандемия шароитидан келиб чикувчи қўшимча талабларни белгилайди.
3. Мазкур вақтинчалик йўриқнома талабларини меҳмонхоналарнинг ички тартиб-қоидалари билан мувофиқлаштириш талаб этилади,
4. Ушбу вақтинчалик йўриқнома номерлари сони 10 тадан кўп бўлган меҳмонхоналарга нисбатан тадбиқ этилади.

Пандемия шароитида хостеллар ва мехмон уйлари фаолиятига рухсат берилмайди.

1. Меҳмонхоналарда қабулхона, кутиш заллари, йўлаклар, зиналар, лифт, санитар-гигиеник нукталари хар саккиз соатда ҳамда умумий фойдаланишдаги буюмлар (эшик тутқичи, лифт тугмалари, кутиш залидаги стол, рўйхатга олиш жойи стойкаси ва ундаги ручкалар) ҳар икки соатда камида бир маротаба дезинфекция қилиниши лозим.
2. Умумий фойдаланишдаги объектларнинг (лифт, санитария-гигиена нукталари, валюта айрибошлаш шаҳобчалари, овқатланиш жойлари ва бошқалар) антисептик воситалари билан узлуксиз таъминлаш чораларини кўриш ҳамда кўлни даврий тозалаб туриш бўйича огоҳлантирувчи ёзувларни ўзбек, рус ва инглиз тилларида кўринадиган жойда қўйиш лозим.
3. Бинонинг кириш кисмида ташриф буюрувчиларнинг тана ҳароратини доимий ўлчашни ва дезинфекциялашни йўлга қўйилиши лозим.
4. Ходимлар ва мижозларнинг сонидан келиб чиқиб шахсий ҳимоя воситаларининг (ниқоб, қўлкоп, антисептик восита ва бошқалар) камида беш кунлик заҳираси шакллантирилиши ва доимий мавжуд бўлиши лозим.
5. Меҳмонхонанинг бандлик даражаси 50 фоиздан ошган тақдирда тиббиёт ходимининг доимий фаолиятини таъминлаш талаб этилади.
6. Меҳмонларни номерларга жойлаштиришда оилавий меҳмонлар сони уч нафардан, бошқа меҳмонлар сони икки нафардан ошмаслиги лозим.
7. Ходимлар учун қўйиладиган талаблар
8. Ходимларнинг ҳар куни бирламчи тиббий кўрикдан ўтказилишини (тана хароратини ўлчаш, ўзини ҳис қилиши ва ҳолатидаги ўзгаришлар) таъминлаш ҳамда ОРВИ касаллик белгилари (йўтал, шамоллаш, юкори иситма) бор ходимларни бинога киритмаслик лозим.
9. Ҳар бир ходимни шахсий ҳимоя воситалари (тиббий ниқоб, кўлқоп) билан таъминлаш ҳамда ҳимоя воситаларини уларнинг сифатидан келиб чикиб санитар фойдаланиш меъёрида белгиланган даврийликда янгилаб туришни ташкил этиш зарур.
10. Умумий фаолият кўрсатувчи объектларни (ошхона, омборхона, ходимларнинг кийиниш хоналари ва бошқалар) ҳар куни камида икки маротаба шамоллатилиши ва дезинфекцияланиши лозим.
11. Меҳмонхонанинг тегишли тиббиёт муассасалари билан “ишонч” телефони (горячая линия) орқали доимий алокасини таъминлаш зарур.
12. Ходимлар учун санитар-гигиеник осойишталикни таъминлаш бўйича ҳар ҳафтада бир марта тренинглар ташкил этилиши тавсия этилади.
13. Кўрсатиладигаи хизматларга бўлган талаблар
14. Меҳмонхонада барча турдаги оммавий тадбирлар ўтказилиши тақикланади.
15. Ҳар бир хона антисептик воситалар билан узлуксиз таъминланиши

керак.

1. Номерларда нонушта, тушлик ва кечки овқат учун менюларни (таомнома) жойлаштириш ҳамда овқатни мижозларни хонасига алоҳида етказиб бериш хизматини ташкил қилиш лозим. Бунда, жойлаштириш воситаси ошхонаси ёки етказиб бериш хизматини йўлга қўйган тадбиркорлар хизматларидан фойдаланилади.
2. Бинога кирувчи меҳмонларда ниқоб бўлиши талаб этилади, зарурат бўлганда (яроқсиз ниқоб ёки ниқобининг тугаб колиши) жойлаштириш воситаси меҳмонларни ниқоб билан таъминлаши лозим.
3. Меҳмонларни рўйхатга олиш жойида ижтимоий масофаланиш чизиқларини кўринарли қилиб белгилаш керак.
4. Меҳмон кетгандан кейин номер ва ундаги алоҳида барча буюмлар дезинфекция қилинади ва камида 8 соат шамоллатилади.
5. Умумий овқатланиш нукталари (ресторан, кафе, буфет) ва SPA хизматлари (бассейн, машғулот зали, массаж) кўрсатилиши тақиқланади.

Ресторанларга рухсат берилган такдирда ижтимоий масофани (камида 2 метр) сақлаган ҳолда столларни жойлаштириш талаб этилади.

1. Якунловчи коидалар
2. Мазкур вактинчалик йўриқнома билан жорий этилган ички тартибларга амал қилмаслик жойлаштириш воситалари масъулларини эпидемияларга қарши кураш қоидаларига амал килмаслик бўйича маъмурий жавобгарликка тортилишига сабаб бўлади.
3. Меҳмонхона маъмурияти ушбу вактинчалик йўриқнома талабларини бузганлик учун қонун ҳужжатларида белгиланган тартибда жавобгарликка тортилади.